CELEX: 32011R0852
Language: et
Date: 2011-08-24 00:00:00
Title: Komisjoni rakendusmäärus (EL) nr 852/2011, 24. august 2011 , millega muudetakse määrust (EL) nr 397/2010 seoses kvoodivälise isoglükoosi eksportimise koguselise piiranguga kuni 2010/2011. turustusaasta lõpuni

25.8.2011   
            
            
               ET
            
            
               Euroopa Liidu Teataja
            
            
               L 219/1
            
         KOMISJONI RAKENDUSMÄÄRUS (EL) nr 852/2011,
   24. august 2011,
   millega muudetakse määrust (EL) nr 397/2010 seoses kvoodivälise isoglükoosi eksportimise koguselise piiranguga kuni 2010/2011. turustusaasta lõpuni
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 22. oktoobri 2007. aasta määrust (EÜ) nr 1234/2007, millega kehtestatakse põllumajandusturgude ühine korraldus ning mis käsitleb teatavate põllumajandustoodete erisätteid (ühise turukorralduse määrus), (1) eriti selle artikli 61 esimese lõigu punkti d koostoimes artikliga 4,
   ning arvestades järgmist:
   
               (1)
            
            
               Vastavalt määruse (EÜ) nr 1234/2007 artikli 61 esimese lõigu punktile d võib turustusaasta jooksul toodetud kvooti ületavaid isoglükoosi koguseid eksportida üksnes kindlaksmääratud koguselise piirangu ulatuses.
            
         
               (2)
            
            
               Komisjoni 30. juuni 2006. aasta määruses (EÜ) nr 951/2006 (millega kehtestatakse nõukogu määruse (EÜ) nr 318/2006 üksikasjalikud rakenduseeskirjad kolmandate riikidega kauplemise suhtes suhkrusektoris) (2) on sätestatud kvoodivälise eksportimise üksikasjalikud rakenduseeskirjad, eelkõige sellised, milles käsitletakse ekspordilitsentside väljaandmist. Turu võimalusi silmas pidades tuleks siiski kehtestada turustusaasta koguselised piirangud.
            
         
               (3)
            
            
               Komisjoni 7. mai 2010. aasta määrusega (EL) nr 397/2010, millega määratakse kindlaks kvoodivälise suhkru ja isoglükoosi eksportimise koguseline piirang kuni 2010/2011. turustusaasta lõpuni, (3) on kinnitatud kvoodivälise isoglükoosi eksportimise koguseliseks piiranguks 50 000 tonni. Suur osa kõnealusest kogusest on juba eksporditud. 12. juuli 2011. aasta seisuga on eksportimata üksnes 16 520 tonni, s.t lubatud kogusest on eksporditud 67 %. Pidades silmas kvoodivälise isoglükoosi võimalikke turuväljundeid, on asjakohane suurendada eksportimiseks lubatavat kogust 15 000 tonni võrra.
            
         
               (4)
            
            
               Seetõttu tuleks määrust (EL) nr 397/2010 vastavalt muuta.
            
         
               (5)
            
            
               Käesoleva määrusega ette nähtud meetmed on kooskõlas põllumajandusturgude ühise korralduse komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EL) nr 397/2010 artikli 2 lõige 1 asendatakse järgmise tekstiga:
   
      „1.   Turustusaastal 2010/2011 (ajavahemikul 1. oktoobrist 2010 kuni 30. septembrini 2011) on määruse (EÜ) nr 1234/2007 artikli 61 esimese lõigu punktis d osutatud koguseline piirang CN-koodide 1702 40 10, 1702 60 10 ja 1702 90 30 alla kuuluva kvoodivälise isoglükoosi ilma toetuseta eksportimiseks 65 000 tonni kuivainena.”
   
   Artikkel 2
   Käesolev määrus jõustub seitsmendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 24. august 2011
      
         
            Komisjoni nimel
         
         
            president
         
         José Manuel BARROSO
      
   
   
      (1)  ELT L 299, 16.11.2007, lk 1.
   
      (2)  ELT L 178, 1.7.2006, lk 24.
   
      (3)  ELT L 115, 8.5.2010, lk 26.